הימות הגדולות

**הימות הגדולות** (באנגלית: **Great Lakes**) הן חמש ימות מים מתוקים קרחוניות באמריקה הצפונית, בשטח המדינות ארצות הברית וקנדה. חמש הימות - סופיריור, מישיגן, יורון, אירי ואונטריו - מתחברות ל דרך נהר סנט לורנס. הן מחוברות ביניהן ומהוות את מערכת הימות הגדולה בכדור הארץ על פי שטח, והשנייה הגדולה בכדור הארץ על פי נפח כולל. הן כוללות 21% מכלל המים המתוקים על פני השטח. שטחן הכולל 244,106 קילומטרים רבועים ונפחן הכולל הוא 22,671 קילומטרים מעוקבים, שני רק לנפח של ימת באיקל שבסיביר, רוסיה, אשר נפחה 23,615 קילומטרים מעוקבים, שהם 22-23% מהמים המתוקים על פני השטח.

## היסטוריה
הימות הגדולות החלו להיווצר בסיומו של עידן הקרח האחרון, לערך לפני 14,000 שנים, כאשר שכבת הקרח היבשתית החל לסגת וחשפה את תוואי השטח, שטח שהתמלא בקרח שנמס. לימות יש חשיבות רבה בתחבורה, בהגירה היסטורית, במסחר ובדיג. הימות הן בית למגוון ביולוגי רחב.

## מאפיינים
בימות הגדולות ניתן למצוא מאפיינים של ים - גלים, רוחות, זרמים חזקים, מים עמוקים ואופק רחב. על כן יש המכנים אותן "ים פנימי" , בדומה לים הכספי. ימות אלו כה רחבות ידיים עד כי ימת סופריור (או לחלופין ימת מישיגן-יורון אם הן נספרות כימה אחת, משום שהן הידרולוגית משותפות) הן אגם המים המתוקים הגדול בשטחו בעולם והאגם השני הגודלו באגם (אחרי הים הכספי). ימת מישיגן היא הימה הגדולה ביותר בעולם שנמצאת במדינה אחת (ארצות הברית).

## אטימולוגיה
הימות מסודרות ממערב למזרח:
***[[ימת סופיריור]]** - באנגלית Lake Superior, תרגום מצרפתית של lac supérieur שפירושו "הימה העליונה", בהתייחסות למיקומה צפונית לימת יורון. עם האוג'יבווה (Ojibwe), עם ילידי המתגורר באזור הימות, מכנה אותה בשם גיצ'י-גאמי (gichi-gami), כאשר בשפת האוג'יבווה גיצ'י (gichi) משמעותו "גדול" וגאמי (gami) משמעותו מים, אגם או ים.
***[[ימת מישיגן]]** - באנגלית Lake Michigan. המילה מישיגן אף היא מגיעה משפת עם האוג'יבווה (Ojibwe), כאשר המילה מגיעה מ"מישי-גאמי", שמשמעותה אף היא "אגם גדול" או "מים גדולים". המושג נתן את שמו גם למדינת מישיגן הסמוכה, אחת ממדינות ארצות הברית.
***[[ימת יורון]]** - המקור אינו בטוח, אך כנראה על שם העם האינדיאני ואיינדוט המתגורר באזור שקרוי גם "יורון". בשפת הואיינדוט שמה של הימה הוא קארגנונדי (karegnondi*).*
***[[ימת אירי]]** - על שם שבט האירי, שבט אינדיאני-ילידי מהאזור. השבט משתייך לעמי האירוקוי.
* **[[ימת אונטריו]]** - ככל הנראה על שם המושג ontarí'io משפת הואיינדוט שם משמעותו "אגם של מים זורחים". המושג נתן את שמו גם לפרובינציית אונטריו הסמוכה, אחת מפרובינציות קנדה.

## נתונים סטטיסטיים

## הידרולוגיה

[ממוזער|627x627 פיקסלים|מרכז|חתך רוחב של הימות הגדולות. ניתן לראות את כיוון זרימת המים מימת סופריור אל עבר האוקיינוס האטלנטי. מופיעים גם [מפלי ניאגרה|מפלי הניאגרה, מפלי ענק בין ימת אירי לבין נהר ניאגרה הנשפך לימת אונטריו]]
## גאוגרפיה
ממוזער|365x365px|מפה של הימות הגדלות. בסגול - סופיריור, בתכלת - מישיגן, בירוק - יורון, בצהוב - אירי, באדום - אונטריו.

### טבעית
הימות נוצרו כתוצאה מסחיפת קרקע על ידי קרחונים אדירי ממדים בעידן הקרח האחרון. חופיהן מפורצים מאוד ועמוקים, יש בהן מאות איים ובהם גם אגמים. בתחילת החורף נוצרות לאורך החופים דיונות קרח ובהמשך קופאים פני המים, כתוצאה מן הרוחות הקרות המגיעות ממפרץ הדסון. הקרח מכסה את הימות למשך ארבעה חודשים. ספינות שוברות קרח פועלות באגמים בעונה זו ומפלסות נתיבי שיט.

שטחן הכולל של הימות הוא כ-245,200 קילומטר רבוע. 157,400 קילומטר רבוע, המהווים כשני שלישים מהשטח הכולל, נמצאים בתחומי ארצות הברית ואילו 87,800 הקילומטרים הרבועים הנותרים מצויים בשטח קנדה. ימת מישיגן היא היחידה מבין הימות הנמצאת כולה בתחומי ארצות הברית.

הימות ממוקמות בין קווי הרוחב הצפוניים 42–49 מעלות. הימה המזרחית ביותר, ימת אונטריו, נמצאת במרחק 355 קילומטר מהאוקיינוס האטלנטי, ומחוברת אליו באמצעות תעלת סנט לורנס.

### אנושית
[ממוזער|מפה שבה מתוארות מדינות ארצות הברית הגובלות בימות הגדולות, כמו גם הפרובניציה היחידה בקנדה הגובלת בהן ([אונטריו)]]
להלן טבלה המסכמת אוכלוסייה ושטח עבור כל אחת ממדינות ארצות הברית והפרובינציה הקנדית (אונטריו) הגובלות בימות הגדולות.

## כלכלה
הימות מחוברות זו לזו ודרכן יכולות אוניות גדולות להגיע מן הים עד למרכז היבשת, ומכאן חשיבותן הכלכלית. חמש הימות הגדולות מפורזות מספינות מלחמה, לפי הסכם ראש-באגוט משנת 1817.

חופי הימות עשירים במרבצי ברזל ופחם, ובהם אזורי תעשייה מפותחים מאוד. לאורך חופי הימות והנהרות הנשפכים מהן שוכנות כמה מן הערים הגדולות באמריקה: מילווקי, באפלו, טורונטו, מונטריאול, קליבלנד, שיקגו והעיר דטרויט, בה מרכז תעשיית הרכב של ארצות הברית. לאורך החופים הוקמו תחנות כוח גרעיניות לייצור חשמל, הגורמות בין השאר גם לזיהום תרמי.
קובץ:2009-09-18 3060x2040 chicago skyline.jpg|שיקגו
קובץ:Skyline of Toronto viewed from Harbour.jpg|טורונטו
קובץ:DowntownDetroit.jpg|דטרויט
קובץ:Leisure boating, Milwaukee, Wisconsin.jpg|מילווקי
קובץ:Cuyahoga river and downtown cleveland.jpg|קליבלנד


## גלריית מפות

Great Lakes Lake Superior.png|ימת סופיריור
Great Lakes Lake Michigan.png|ימת מישיגן
Great Lakes Lake Huron.png |ימת יורון
Great Lakes Lake Erie.png |ימת אירי
Great Lakes Lake Ontario.png|ימת אונטריו
Glacial_lakes.jpg|היווצרות הימות הגדולות מאז עידן הקרח
Great Lakes 1.PNG|מפת הימות הגדולות


## קישורים חיצוניים

* 

## ראו גם
* האגמים הגדולים של אפריקה
* מפלי ניאגרה
* ימת באיקל

## הערות שוליים

*
ימות הגדולות
קטגוריה:קנדה: ימות ואגמים